Baada ya dhiki faraja

Baada ya dhiki faraja

Siku zote dhiki ni hali inayochukiwa na takriban karibu wanadamu
wote.Watu hawapendi masaibu ila raha tu.Hupendelea wavae vizuri,wanywe
vizuri,wale vizuri na walale mahali pazuri.Mtu yeyote yule anapojitazama
na kuona halali katika nyumba isiyo vuja huona kutaabika.Tajiri aghalabu
huwa na raha kwa sababu yeye huwa na uwezo wa kufurahia kila akipendacho
ila masikini hujaribu juu chini ili maisha yake yaonewe wivu badala yake
hali yake huzidi kuwa mbaya.

Dhiki huja kwa njia nyingi ila kwa Ronald ilikuja kinyume na
matarajio.Ronald alikuwa mtoto wa mkwasi fulani kule mjini.Alisoma
akamaliza lakini dhiki yake kuu ni kupata mke kufu yake.Toka amalize
chuo kikuu amewachumbia mabinti wengi bila mafanikio.Mabinti
aliowachumbia walijitia kumpenda ilihali si kwa dhati ila kwa kupenda
mali zake.Alijitahidi kumpa mchumba wake kila alichohitaji kwa wakati
lakini uchumba wake haukuzaa ndoa badala yake ulizaa majonzi na karaha.

Hadhi siku ya leo anamkumbuka mchumba wake wa mwisho kabla kukutana na
mke aliyenaye leo.Alimpenda tena sana.Wakaahidiana mambo tumbi nzima
ambayo Ronald pekee ndiye aliyetimiza.Alijitolea kwa hali na mali ili
kumpa maisha mazuri akawa kinyume na humnunulia nguo,viatu na vipodozi
akaamua pia kumlipia karo ya chuo kikuu.Moyoni mwake alitazamia kuwa
wangefunga ndoa pindi atakapohitimisha masomo yake.Michelle alianza
kubadilika tu ghafla.Kwanza akawa hapatikani kwenye simu.Wakati wa
likizo hakudhubutu kumjulia hali Ronald na wala hakumweshimu tena kama
mchumba wake.

Siku moja alipokea barua akaisoma kisha machozi yakaanza kumlengalenga
machoni."Haewezekani Michelle anifanyie hivi."alijiambia.Michelle
alikuwa amemtaarifu katika waraka huo kwamba alikuwa ametunga mimba na
mimba ile ilikuwa si ya kwake na hivi karibuni angefunga pingu za maisha
na baba ya mtoto wake.Ronald hakupoteza muda baada ya kupata ujumbe wa
barua alienda mbio hadi alipoishi Michelle na aliyoyaona nusra yamtoe
roho.Kweli alikuwa amehimili na kando yake alipokaa kulikuwa na barobaro
aliyembembeleza.

Alimwuuliza Michelle sababu ya matendo yake lakini badala yake
alifukuzwa nje.Hakupewa jibu lolote kuhusiana na maswali yake.Palepale
akajiona mja asiyefaa na kujiuliza mbona mapenzi kwake yalimletea karaha
badala ya raha.Mtazamo wake kwa wanawake ukageuka na kuwaona
sumu.Alihisi nguvu zinamwisha kutokana na aliyoyaona.Alihisi
kuchanganyikiwa kwa hakika.Michelle alikuwa amemtamkia kuwa yeye hakuwa
mwanaume.Alitaka kumpiga lakini akamhurumia kutokana na kiumbe
kilichokuwa ndani mwake.Alitaka kujitia kitanzi lakini kila mara
alipojaribu hakufaulu akahisi kwamba wakati wake wa kurudi kwa muumba
ulikuwa haujafika.

Hiki ni kisa kimoja tu tofauti na vingine vingi.Akapoteza hamu ya
kupenda.Akaamua kueka mawazo na muda wake katika kazi yake.Yeye hakutaka
kulipiza kisasi kwani alijua Mungu angemlipia makuruhu aliyokuwa
ametendewa.Kutoka siku ile usingemkuta akizungumzia masuala ya
mapenzi.Mapenzi kwake yalikuwa mwiko.Mungu hamtupi mja wake.Katika hali
ile ya kupona kidonda ndipo alipokutana na kidosho Sylvester ambaye
alimpenda wakapendana kwa kweli.Huyu mwanamke ndiye aliyebadilisha imani
ya Ronald kwa wanawake.

Alimlambisha asali akahisi utamu na ndipo alipoamua kubadilisha
mawazo.Alianza uchumba naye mara moja.Huyu alikuwa tofauti.Hakuwa mtu wa
kutegemea bali kutegemewa.Alikuwa wakili aliyetetea haki.Walikutana na
Ronald barabarani wakati kulipokuwa na msongamano wa magari.Wakazungumza
kwa muda mfupi kisha wakaachana.Ronald hakujua kwamba alikuwa amepata
ubavu wake.Mwanamke huyu alimtunza kwa hali na mali.Shida za Ronald
zikawa zake siku zote wakazibeba wote.

Alimshauri katika mambo mengi tu yakiwemo ya kibiashara.Alihakikisha
kuwa anavaa tabasamu.Ronald akawa hana budi ila kukubali kwamba walikuwa
wamependana na waliopendana ni vyema wafunge pingu za maisha ili
wakaishi pamoja raha mustarehe.